
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 1475 


17 Δεκεμβρίου 1993 


ΠΕΡΙΕΧΟΜΕΝΑ 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 0,984 στρεμμ. στη 
θέση Τριτσίμήλα περιφέρειας Κοινότητας Μαλεσί- 
νας Ν. Φθ/δος. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέου του κτιρίου που βρί¬ 
σκεται εντός του ρυμοτομικού σχεδίου Αθηνών επί 
της οδού Βασιλίσσης Σοφίας αρ. 114Α και καθορι¬ 
σμός ειδικών όρων και περιορισμών δόμησης αυ¬ 
τού. 2 

Χαρακτηρισμός ως διατηρητέων τεσσάρων (4) κτιρίων 
και τμήματος κτιρίου που βρίσκονται εντός του ρυ¬ 
μοτομικού σχεδίου Αθηνών περιοχή Αγίου Παύλου 
(Σταθμός Λαρίσης) και καθορισμός ειδικών όρων και 

περιορισμών δόμησης αυτών. 3 

Χαρακτηρισμός ως διατηρητέου του κτιρίου που βρί¬ 
σκεται εντός του ρυμοτομικού σχεδίου του Δήμου 
Πειραιά (Ν. Αττικής) επί της οδού Δημ. Γούναρη 16 
και καθορισμός ειδικών όρων και περιορισμών δόμη¬ 
σης αυτού. 4 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 3884 ( 1 ) 

Κήρυξη αναδασωτέας έκτασης 0,984 στρεμμ. στη θέση 
Τριτσίμήλα περιφέρειας Κοινότητας Μαλεσίνας Ν. Φθ/ 
δος. 

Ο ΝΟΜΑΡΧΗΣ ΦΘΙΩΤΙΔΟΣ 
Έχοντας υπόψη: 

1. Τις διατάξεις του Ν. 3200/55 περί διοικητικής αποκέ¬ 


ντρωσης, όπως τροποποιήθηκε και συμπληρώθηκε μετα¬ 
γενέστερα με το Ν.Δ. 532/70. 

2. Τις διατάξεις του άρθρου 117 παρ. 3 του Συντάγμα¬ 
τος. 

3. Τις διατάξεις του Ν. 998/79 «περί προστασίας των 
Δασών κ.λπ.» και ειδικότερα: 

α) του άρθρου 41 παρ. 1, β) του άρθρου 38 παρ. 1. 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80. 

5. Την 3417/18.11.93 πρόταση του Δασαρχείου Ατα¬ 
λάντης με την οποία προτείνεται η κήρυξη της έκτασης 
που αναφέρεται στο θέμα ως αναδασωτέας. 

6. Την 22961/85 απόφαση του Νομάρχη Φθιώτιδος 
«περί παραχώρησης αρμοδιοτήτων», αποφασίζουμε: 

Κηρύσσουμε αναδασωτέα με σκοπά την επαναδημιουρ- 
γία της δασικής βλαστήσεως που καταστρόφηκε από παρ. 
εκχέρσωση το έτος 1990 και θα επιτευχθεί με φυσική 
αναγέννηση και τη διατήρηση του χαρακτήρα της δασικής 
έκτασης, ώστε να αποκλεισθεί η διάθεση αυτής για άλλο 
σκοπό τη δημόσια δασική έκταση εμβαδού 0,984 στρέμ¬ 
ματα που βρίσκεται στη θέση Τριτσίμήλα περιφέρειας 
Κοινότητας Μαλεσίνας και προσδιορίζεται από τα στοιχεία 
Α, Β, Γ, Δ, Α και έχει όρια: 

Ανατολικά: Με ελαιοπερίβολο κατεχόμενο υπό Αθανα¬ 
σίου Δάσκουρη. 

Δυτικά: Με ελαιοπερίβολο κατεχόμενο υπό Λουκά Κα- 
καβά. 

Βόρεια: Με αγροτικό δρόμο. 

Νότια: Με ελαιοπερίβολο κατεχόμενο υπό Λουκά Κα- 
καβά. 

Όπως φαίνεται στο συνημμένο διάγραμμα που αποτε¬ 
λεί αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 24 Νοεμβρίου 1993 

Με εντολή Νομάρχη 
Ο Διευθυντής Δασών 
ΔΗΜ. ΤΣΟΥΤΣΟΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 107557/7839 (2) 

Χαρακτηρισμός ως διατηρητέου του κτιρίου που βρίσκεται 

εντός του ρυμοτομικού σχεδίου Αθηνών επί της οδού 

Βασιλίσσης Σοφίας αρ. 114Α και καθορισμός ειδικών 

όρων και περιορισμών δόμησης αυτού. 

Ο ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 
1577/1985 «Γενικός Οικοδομικός Κανονισμός» (Α' 210), 
όπως τροποποιήθηκαν με το άρθρο 1 (παρ. 1 και 2) του Ν. 
1772/1988 «Τροποποίηση διατάξεων του Ν. 1577/1985 
“Γ.Ο.Κ.” και άλλες σχετικές διατάξεις» (Α' 91). 

2. Τις διατάξεις του άρθρου 1 του Π. Δ/τος 28/ 
28.1.1993 «Καθορισμός αρμοδιοτήτων που διατηρούνται 
από τον Υπουργό και τις Περιφερειακές Υπηρεσίες διανο- 
μαρχιακού επιπέδου του Υπουργείου Περιβάλλοντος, Χω¬ 
ροταξίας και Δημοσίων Έργων (Α' 9). 

3. Την 87598.785/18.8.1992 απόφαση «μεταβίβαση 
αρμοδιοτήτων του Υφυπουργού Περιβάλλοντος, Χωροτα¬ 
ξίας και Δημοσίων Έργων στο Γενικό Γραμματέα, στους 
Γεν. Διευθυντές και στους Προϊσταμένους Δ/νσεων και 
Τμημάτων του Υπουργείου Περιβάλλοντος, Χωροταξίας 
και Δημοσίων Έργων (Β' 435). 

4. Την από 1.7.1993 εισηγητική έκθεση της Διεύθυν¬ 
σης Πολεοδομικού Σχεδιασμού - Τμήμα Παραδοσιακών 
Οικισμών. 

5. Το 83346/3484/1.7.1993 έγγραφο της Διεύθυνσης 
Πολεοδομικού Σχεδιασμού προς το Δήμο Αθηναίων και 
την 81862/1.9.1993 απάντηση του Δήμου. 

6. Τις από 4.8.1993 αντιρρήσεις του φερομένου ως 
ιδιοκτήτη ιδρύματος Ευγενίδου διά του πληρεξουσίου δι¬ 
κηγόρου Γιάννη Σουριαδάκη. 

7. Τις από 25.8.1993 παρατηρήσεις της Διεύθυνσης 
Πολεοδομικού Σχεδιασμού - Τμήμα Παραδοσιακών Οικι¬ 
σμών επί των αντιρρήσεων του ενδιαφερόμενου. 

8. Το 100776/9170/19.10.1993 έγγραφο της Διεύ¬ 
θυνσης Πολεοδομικού Σχεδιασμού. 

9. Τις διατάξεις του άρθρου 29Α του Ν. 1558/1985 
όπως αυτό προστέθηκε με το άρθρο 27 του Ν. 2081 /1992 
(Α' 154) και το γεγονός ότι από τις κανονιστικές διατάξεις 
αυτής της απόφασης δεν προκαλείται δαπάνη σε βάρος 


του κρατικού προϋπολογισμού και του οικείου Ο.Τ.Α., 
αποφασίζουμε: 

1. Χαρακτηρίζεται ως διατηρητέο το κτίριο που βρίσκε¬ 
ται εντός του ρυμοτομικού σχεδίου του Δήμου Αθηναίων 
επί της οδού Βασιλίσσης Σοφίας αρ. 114Α, φερόμενο ως 
ιδιοκτησία του Ιδρύματος Ευγενίδου (κληροδότημα Σί- 
μου), όπως αυτό φαίνεται με μαύρη διαγράμμιση στο σχε¬ 
τικό πρωτότυπο διάγραμμα σε κλίμακα 1:1000, που θεω¬ 
ρήθηκε από τον Προϊστάμενο της Διεύθυνσης Τοπογρα- 
φικών Εφαρμογών με την 107557/1993 πράξη του και 
που αντίτυπό του οε φωτοσμίκρυνση δημοσιεύεται με την 
παρούσα απόφαση. 

2. Ως διατηρητέο χαρακτηρίζεται το αρχικό κτίριο και οι 
εναρμονιζόμενες με αυτό μεταγενέστερες προσθήκες όχι 
όμως και τα πόσης φύσεως προσκτίσματα τα οποία αλλοι¬ 
ώνουν το αρχικό κτίριο. Ο καθορισμός των προσκτισμάτων 
γίνεται από την Επιτροπή Πολεοδομικού και Αρχιτεκτονι¬ 
κού Ελέγχου (Ε.Π.Α.Ε.). 

3. Στο χαρακτηριζόμενο ως διατηρητέο κτίριο απαγο¬ 
ρεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών και διακοσμητικών στοιχείων του. 

4. Επιτρέπεται η επισκευή, ο εκσυγχρονισμός των εγκα¬ 
ταστάσεων, η στατική ενίσχυση και η εσωτερική διαρρύθ¬ 
μιση του κτιρίου που χαρακτηρίζεται ως διατηρητέο εφό¬ 
σον δεν αλλοιώνεται ο γενικός αρχιτεκτονικός χαρακτή¬ 
ρας του κτιρίου και δεν θίγονται τα διατηρητέα στοιχεία 
του. 

5. Απαγορεύεται η τοποθέτηση φωτεινών επιγραφών 
και διαφημίσεων στο χαρακτηριζόμενο ως διατηρητέο κτί¬ 
ριο. 

Επιτρέπεται μόνο η τοποθέτηση επιγραφών περιορι¬ 
σμένων διαστάσεων που πληροφορούν για τυχόν χρήση 
των χώρων του κτιρίου. 

6. Για οποιαδήποτε εργασία στο εξωτερικό και εσωτε¬ 
ρικό του διατηρητέου κτιρίου καθώς και για την τοποθέ¬ 
τηση επιγραφών, απαιτείται η έγκριση της Επιτροπής Πο- 
λεοδομικού και Αρχιτεκτονικού Ελέγχου (Ε.Π.Α.Ε.). 

7. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Νοεμβρίου 1993 

Με εντολή Υφυπουργού 
Ο Γενικός Γραμματέας 
ΑΛΕΞΑΝΔΡΟΣ ΒΟΥΛΓΑΡΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 15409 


Αριβ. 106103/7698 (3) 

Χαρακτηρισμός ως διατηρητέων τεσσάρων (4) κτιρίων και 
τμήματος κτιρίου που βρίσκονται εντός του ρυμοτομι¬ 
κού σχεδίου Αθηνών περιοχή Αγίου Παύλου (Σταθμός 
Λαρίσης) και καθορισμός ειδικών όρων και περιορι¬ 
σμών δόμησης αυτών. 

Ο ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 
1577/1985 «Γενικός Οικοδομικός Κανονισμός» (Α' 210), 
όπως τροποποιήθηκαν με το άρθρο 1 (παρ. 1 και 2) του Ν. 
1772/1988 «Τροποποίηση διατάξεων του Ν. 1577/1985 
“Γ.Ο.Κ.” και άλλες σχετικές διατάξεις» (Α' 91). 

2. Την 67598/758/16.6.1992 απόφαση του Υφυπουρ¬ 
γού Περιβάλλοντος, Χωροταξίας και Δημοσίων Έργων 
«Μεταβίβαση αρμοδιοτήτων του Υφυπουργού Περιβάλλο¬ 
ντος, Χωροταξίας και Δημοσίων Έργων στο Γενικό Γραμ- 
ματέα, στους Γ ενικούς Διευθυντές και στους Προϊσταμέ¬ 
νους Διευθύνσεων και Τμημάτων του Υπουργείου Περι¬ 
βάλλοντος, Χωροταξίας και Δημοσίων Έργων (Β' 435). 

3. Τις διατάξεις της παρ. Β του άρθρου 1 του Π. Δ/τος 
28/5.2.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων (Α' 9). 

4. Την από 14.6.1993 αιτιολογική έκθεση της Διεύθυν¬ 
σης Πολεοδομικού Σχεδιασμού - Τμήμα Παραδοσιακών 
Οικισμών. 

5. Το 60041/3173/14.6.1993 έγγραφο της Διεύθυν¬ 
σης Πολεοδομικού Σχεδιασμού (Τμήμα Παραδοσιακών Οι¬ 
κισμών) προς το Δήμο Αθηναίων και την 81858/1.9.1993 
απάντηση του Δήμου. 

6. Το γεγονός ότι παρήλθε άπρακτη η προθεσμία που 
προβλέπεται από την παρ. 2 του άρθρου 4 του Ν. 1577/ 

1985 «ΓΟΚ» (Α' 210) όπως τροποποιήθηκε με την παρ. 2α 
του άρθρου 1 του Ν. 1772/1988 (Α' 91) χωρίς να περιέλ¬ 
θουν στη Διεύθυνση Πολεοδομικού Σχεδιασμού - Τμήμα 
Παραδοσιακών Οικισμών τυχόν αντιρρήσεις των ενδιαφε¬ 
ρομένων. 

7. Τις διατάξεις του άρθρου 29Α του Ν. 1558/1985 
όπως αυτό προστέθηκε με το άρθρο 27 του Ν. 2081 /1992 
(Α' 154) και το γεγονός ότι από τις κανονιστικές διατάξεις 
αυτής της απόφασης δεν προκαλείται δαπάνη σε βάρος 
του κρατικού προϋπολογισμού και του οικείου Δήμου, 
αποφασίζουμε: 

1. Χαρακτηρίζονται ως διατηρητέα τέσσερα (4) κτίρια 
που βρίσκονται εντός του ρυμοτομικού σχεδίου του Δήμου 
Αθηνών περιοχή Αγίου Παύλου (Σταθμός Λαρίσης) επί των 
οδών: 

α) Νισύρου 3. 

β) Νισύρου 5 φερόμενο ως ιδιοκτησία των Αντωνίου και 
Θεμιστοκλή Πατρινέλλη. 
γ) Νισύρου 9 και Δεληγιάννη 36 και 


δ) Νισύρου 10 και Δεληγιάννη 38, καθώς και τμήμα του 
κτιρίου επί της οδού Νισύρου 7 και μέχρι βάθους τριών μέ¬ 
τρων (3,00 μ.) 

όπως αυτά φαίνονται με μαύρη διαγράμμιση στο σχετικό 
πρωτότυπο διάγραμμα σε κλίμακα 1:1000 που θεωρή¬ 
θηκε από τον Προϊστάμενο της Διεύθυνσης Τοπογραφι- 
κών Εφαρμογών με την 106103/1993 πράξη του και που 
αντίτυπό του σε φωτοσμίκρυνση δημοσιεύεται με την πα¬ 
ρούσα απόφαση. 

2. Διατηρητέα χαρακτηρίζονται τα αρχικά κτίρια και οι 
εναρμονιζόμενες με αυτά μεταγενέστερες προσθήκες, 
όχι όμως και τα πάσης φύσεως προσκτίσματα που αλλοιώ¬ 
νουν τα αρχικά κτίρια τα οποία αφαιρούνται μετά από γνω¬ 
μοδότηση της Επιτροπής Πολεοδομικού και Αρχιτεκτονι¬ 
κού Ελέγχου (Ε.Π.Α.Ε.). 

3. Στα χαρακτηριζόμενα ως διατηρητέα κτίρια καθώς 
και στην όψη του διατηρουμένου τμήματος κτιρίου απαγο¬ 
ρεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών και διακοσμητικών στοιχείων 
τους. 

4. Επιτρέπεται η επισκευή, ο εκσυγχρονισμός των εγκα¬ 
ταστάσεων, η στατική ενίσχυση και η εσωτερική διαρρύθ¬ 
μιση των κτιρίων που χαρακτηρίζονται ως διατηρητέα, 
εφόσον δεν αλλοιώνεται ο γενικός αρχιτεκτονικός χαρα¬ 
κτήρας των κτιρίων και δεν θίγονται τα διατηρητέα στοι¬ 
χεία τους. 

5. Αιτήσεις για προσθήκες στα διατηρητέα κτίρια απο- 
στέλλονται από την Πολεοδομική Υπηρεσία στην αρμόδια 
Υπηρεσία του Υπουργείου Περιβάλλοντος, Χωροταξίας 
και Δημοσίων Έργων με γνώμη της Επιτροπής Πολεοδομι- 
κού και Αρχιτεκτονικού Ελέγχου (Ε.Π.Α.Ε.) για ειδική ρύθ¬ 
μιση σύμφωνα με την παρ. 2 του άρθρου 4 του Ν. 1577/85 
Περί «ΓΟΚ» εφόσον δεν παραβλάπτονται τα διατηρητέα 
κτίρια και το διατηρούμενο τμήμα του κτιρίου. 

6. Απαγορεύεται η τοποθέτηση φωτεινών επιγραφών 
και διαφημίσεων στα χαρακτηριζόμενα ως διατηρητέα κτί¬ 
ρια και στην όψη του διατηρουμένου τμήματος του κτι¬ 
ρίου. 

Επιτρέπεται μόνο η τοποθέτηση επιγραφών περιορι¬ 
σμένων διαστάσεων που πληροφορούν για τυχόν χρήση 
των χώρων των κτιρίων. 

7. Για οποιαδήποτε εργασία στο εξωτερικό και εσωτε¬ 
ρικό των διατηρητέων κτιρίων καθώς και για την τοποθέ¬ 
τηση επιγραφών, απαιτείται η έγκριση της Επιτροπής Πο- 
λεοδομικού και Αρχιτεκτονικού Ελέγχου (Ε.Π.Α.Ε.). 

8. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Νοεμβρίου 1993 

Με εντολή Υφυπουργού 
Ο Γενικός Γραμματέας 
ΑΛΕΞΑΝΔΡΟΣ ΒΟΥΛΓΑΡΗΣ 

Α0ιθ. 106110/7767 (4) 

Χαρακτηρισμός ως διατηρητέου του κτιρίου που βρίσκεται 

εντός του ρυμοτομικού σχεδίου του Δήμου Πειραιά (Ν. 

Αττικής) επί της οδού Δημ. Γούναρη 16 και καθορισμός 

ειδικών όρων και περιορισμών δόμησης αυτού. 

Ο ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 
1577/1985 «Γενικός Οικοδομικός Κανονισμός» (Α' 210), 
όπως τροποποιήθηκαν με το άρθρο 1 (παρ. 1 και 2) του Ν. 
1772/1988 «Τροποποίηση διατάξεων του Ν. 1577/1985 
“Γ.Ο.Κ.” και άλλες σχετικές διατάξεις» (Α' 91). 

2. Την 67598/758/16.6.1992 απόφαση του Υφυπουρ¬ 
γού Περιβάλλοντος, Χωροταξίας και Δημοσίων Έργων 
«Μεταβίβαση αρμοδιοτήτων του Υφυπουργού Περιβάλλο¬ 
ντος, Χωροταξίας και Δημοσίων Έργων στο Γ ενικό Γραμ¬ 
ματέα, στους Γενικούς Διευθυντές και στους Προϊσταμέ¬ 
νους Διευθύνσεων και Τμημάτων του Υπουργείου Περι¬ 
βάλλοντος, Χωροταξίας και Δημοσίων Έργων (Β' 435). 

3. Τις διατάξεις της παρ. Β του άρθρου 1 του Π. Δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων (Α' 9). 

4. Την από 22.7.1993 αίτηση της Δέσποινας Διακοδη- 
μήτρη και την από 6.9.1993 αίτηση του Ανέστη Διακοδη- 
μήτρη, πληρεξουσίου των Δέσποινας Διακοδημήτρη, Ελε¬ 
ονόρας Διακοδημήτρη και Αναστασίας Διακοδημήτρη. 

5. Την από 1.11.1993 αιτιολογική έκθεση της Δ/νσης 
Πολεοδομικού Σχεδιασμού - Τμήμα Παραδοσιακών Οικι¬ 
σμών. 

6. Το 86982/8216/1.11.1993 έγγραφο της Δ/νσης Πο- 
λεοδομικού Σχεδιασμού - Τμήμα Παραδοσιακών Οικι¬ 
σμών προς τους φερόμενους ως ιδιοκτήτες Δέσποινα, 
Ελεονόρα και Αναστασία Διακοδημήτρη και την από 
9.11.1993 σύμφωνη γνώμη αυτών. 

7. Τις διατάξεις του άρθρου 29Α του Ν. 1558/85, όπως 
αυτό προστέθηκε με το άρθρο 27 του Ν. 2081/1992 (Α’ 

154) και το γεγονός ότι από τις κανονιστικές διατάξεις αυ¬ 
τής της απόφασης δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α., αποφα¬ 
σίζουμε: 

1. Χαρακτηρίζεται ως διατηρητέο το κτίριο που βρίσκε¬ 
ται εντός του ρυμοτομικού σχεδίου του Δήμου Πειραιά (Ν. 
Αττικής) και επί της οδού Δημ. Γ ούναρη αρ. 16, φερόμενο 


ως ιδιοκτησία των: Δέσποινας Διακοδημήτρη, Ελεονόρας 
Διακοδημήτρη και Αναστασίας Διακοδημήτρη, όπως αυτό 
φαίνεται σημειωμένο εντός κύκλου στο σχετικό πρωτό¬ 
τυπο διάγραμμα σε κλίμακα 1:2500, που θεωρήθηκε από 
τον Προϊστάμενο της Δ/νσης Τοπογραφικών Εφαρμογών 
με την 106110/1993 πράξη του και που αντίτυπό του σε 
φωτοσμίκρυνση δημοσιεύεται με την παρούσα από¬ 
φαση. 

2. Ως διατηρητέο χαρακτηρίζεται το αρχικό κτίριο και οι 
εναρμονιζόμενες με αυτό μεταγενέστερες προσθήκες όχι 
όμως και τα πάσης φύσεως προσκτίσματα τα οποία αλλοι¬ 
ώνουν το αρχικό κτίριο. Ο καθορισμός των προσκτισμάτων 
γίνεται από την Ε.Π.Α.Ε. 

3. Στο χαρακτηριζόμενο ως διατηρητέο κτίριο απαγο¬ 
ρεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών και διακοσμητικών στοιχείων της 
όψης του. 

4. Επιτρέπεται η ανακατασκευή του εσωτερικού του 
διατηρητέου κτιρίου με νέο φέροντα οργανισμό, εφόσον 
δεν αλλοιώνονται τα διατηρητέα στοιχεία της όψης του. 

5. Α. Επιτρέπεται η προσθήκη ενός (1) ορόφου στο πε¬ 
ρίγραμμα του υπάρχοντος, της αυτής μορφολογίας με 
αυτό, διατηρουμένου του υφιστάμενου γείσου υπό την 
προϋπόθεση ότι δεν γίνεται υπέρβαση του ισχύοντος συ¬ 
ντελεστή δόμησης. 

β. Υπεράνω του προστιθέμενου ορόφου θα τεθεί κερα¬ 
μοσκεπής στέγη ίδιας μορφής με την υπάρχουσα. 

6. Η επισκευή και αποκατάσταση της όψης του κτιρίου 
καθώς και η παραπάνω προσθήκη θα εκτελεσθούν σύμ¬ 
φωνα με την αρχιτεκτονική μελέτη που εγκρίθηκε από την 
Επιτροπή Πολεοδομικού και Αρχιτεκτονικού Ελέγχου 
(Ε.Π.Α.Ε.) της Δ/νσης Πολεοδομίας Πειραιά με το υπ’ 
αριθμ. 94/13/9.9.93 πρακτικό της. 

7. Απαγορεύεται η τοποθέτηση φωτεινών επιγραφών ή 
διαφημίσεων στο χαρακτηριζόμενο ως διατηρητέο κτίριο. 
Επιτρέπεται μόνο η τοποθέτηση επιγραφών περιορισμέ¬ 
νων διαστάσεων που πληροφορούν για τυχόν χρήση των 
χώρων του κτιρίου. 

8. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

. Αθήνα, 30 Νοεμβρίου 1993 

Με εντολή Υφυπουργού 
Ο Γ ενικός Γ ραμματέας 
ΑΛΕΞΑΝΔΡΟΣ ΒΟΥΛΓΑΡΗΣ 

